ხარკივი

ხარკივი ( ) — სიკაბეტათ მაჟირა ნოღა უკრაინას; ხარკივიშ ოლქიშ ადმინისტრაციული ცენტრი. იდვალუაფუ ქიანაშ ოორუე-ბჟაეიოლშე. 2019 წანაშო ნოღაშ მახორობა აკმადგინანდჷ 1 446 107 ადამიერს. ნოღაქ უმენძელჷ 2012 წანაშ ევროპაშ ოკუჩხბურთე ჩემპიონატის. მეტალისტიშ სტადიონს გვალო 3 ახვალამაქ იმანჯჷ.

ხარკოვქ 1654 წანას დირსხუ დო რუსეთიშ იმპერიას უკრაინული კულტურაშ თარ ნერჩის წჷმარინუანდჷ. ხარკივი მაართა უკრაინული ნოღა რდჷ, ნამუქჷთ 1917 წანაშ ქირსეთუთას, სხუნუეფიშ ხეშუულება აღიარჷ დო უკული უკრაინაშ სხუნუეფიშ სოციალისტური რესპუბლიკაშ ნანანოღათ გჷნირთჷ. ხარკივქ ნანანოღაშ ტატუსი 1934 წანაშახ ქესქილიდჷ, სოიშა თინა კიივშა გჷნიშუნჷ. ასე, ნოღა ხარკივიშ ოლქიშ ადმინისტრაციული ცენტრი რე დო რეგიონს სპეციალური სტატუსი უღუ.

ხარკივი უკრაინაშ ართ-ართი უთარაში კულტურული, ომენცარე, ოგონათუე, ოტრანსპორტე დო ოხერეჭე ცენტრი რე. ნოღას ფუნქციონირენს 60 ომეცნიერე ინსტიტუტი, 30 უმაღალაში ოგურაფალი დჷნაწესებუ, 6 მუზეუმი, 7 თეატრი დო 80 ბიბლიოთეკა. თიში ინდუსტრია თარო მანქანაშაკოგაფაშა ისპეციალიზებუ. ქიმინჯენს ოშობათ ოხერეჭე კომპანია.

ხარკივს რე მეტროპოლიტენი, ნამუშ სიგჷნძა 38,1 კმ. რე დო 29 დგჷმილი უღუ. ხარკივიშ ჩინებული ოქინაფუეფი რე დუდიშულაშ მოედანი (Maidan Svobody), ნამუთ ასე ევროპაშ მა-6 უკაბეტაში დო მოსოფელს სიგჷნძათ მა-12 მოედანი რე.

რესურსეფი ინტერნეტის
 ოფიციალური ვებ-ხასჷლა  /
 ნოღაშ სხუნუშ ოფიციალური ვებ-ხასჷლა  /
 ნოღაშ პორტალი  /
 ხარკივიშ ჯაზ-ფესტივალიშ ოფიციალური ვებ-ხასჷლა
 ჯვეში ხარკივიშ ფოტოეფი
 — 360 VR panoramas of Kharkiv`s square (dinosaur exhibition summer 2010) 
 ხარკივიშ ოხვამე-ოხიდეფი დო შხვა ძეგლეფი 
 ხარკივიშ ნაცისტური ოკოპაცია  

კატეგორია:ხარკივიშ ოლქიშ ნოღეფი
კატეგორია:ჸოფილი ნანანოღეფი
კატეგორია:უკრაინაშ ადმინისტრაციული ცენტრეფი
კატეგორია:უკრაინაშ ნოღეფი